Ńdɔ̄ Otniel mɔ́n Kenaz, mǎnyāŋ mɔ́ngɔ́ Kaleb a ngánɔŋ nyé ńdɔ a ngávə nyé Aksa ngɔn dzīé naa á lug. 14Ábōg á sɔ́ yǎ ábə nyé ǎ ngalə́b nyé nâ á dzāi ésīá wōé áfūb: ńdɔ̄ a ngásus á ózəle woé, Kaleb nyé ai nyé nâ: “Wayi dzé ?” 15Nyé ai nyé nâ: “Bɔ̌ ma mvam ḿból ó ngátoe ma á sí yǎ Négev, váá ma bitam mə́ndím.” Ńdɔ Kaleb a ngávə́ nye bítǎm yā âkoé ai ébí yā á ńkiɛ́. 16Ńdɔ̄ mvóg Kéni, ǹkiɛ́ fám Mōsɛs, bǎn bɔ́n bə́ Yúda bə́ ngákódō á tísɔn Melén bə́ kə́ kwí á ńkōd ńnǎm yā Yúdǎ, yā ó nə́ á Négev yǎ Arad. Ńdɔ̄ bə́ ngákə sob mvóg wē ai bod bə́tē. 17Ńdɔ̄ Yúda a ngákə bân mǎnyāŋ wōé Siméon, bə́ tə̄gə́ Kananéǎn yā bə́ ngábə́ tɔá á Sefat, ńdɔ̄ bə́ ngáman nyé ndáman, ású tē bə́ ngáyole tísɔn te dzwé nâ Horma. 18Ńdɔ̄ Yúda a ngánɔŋ Gaza ai ewógē sí dzíe, ai Askelôn ai ewógē sí dzíé, ai Ekrôn ai ewógē sí dzíé. 19Ǹtondôbə a ngábə́ ai Yúda, ńdɔ a ngáfadi sí yā ǹkǒl, hədá təge dzǎm təgə̌ batɔbɔ ǹnamǎ yā ḿbōmbō sí amú bə́ ngábə́ bələ́ bəmiǹsínā bikie. 20Ńdɔ̄ bə́ ngávə́ Kaleb Hébron anə́ ḿból Mósɛs a ngádzó; ńdɔ a ngátsídan bɔ́n bə́ Anak bə́lɛ́ étēde.